
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Acordului privind finanţarea comună a Secretariatului Permanent al Comisiei Interguvernamentale TRACECA (SP CIG TRACECA) între Guvernele Părţilor la Acordul multilateral de bază privind transportul internaţional pentru dezvoltarea Coridorului Europa – Caucaz – Asia, semnat la Baku la 21 aprilie 2005, cu care comisia noastră a fost sesizată în fond cu adresa Biroului Permanent nr. PL.x. 719 din 4 octombrie 2006.

	PREŞEDINTE,

Mihai Nicolae Tănăsescu

RAPORT

asupra proiectului de Lege pentru ratificarea Acordului privind 
finanţarea comună a Secretariatului Permanent al Comisiei 
Interguvernamentale TRACECA (SP CIG TRACECA) între 
Guvernele Părţilor la Acordul multilateral de bază privind 
transportul internaţional pentru dezvoltarea Coridorului 
Europa – Caucaz – Asia, semnat la Baku la 21 aprilie 2005
Cu adresa nr. PL.x. 719 din 4 octombrie 2006, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Acordului privind pentru ratificarea Acordului privind finanţarea comună a Secretariatului Permanent al Comisiei Interguvernamentale TRACECA (SP CIG TRACECA) între Guvernele Părţilor la Acordul multilateral de bază privind transportul  internaţional pentru dezvoltarea Coridorului Europa – Caucaz – Asia, semnat la Baku la 21 aprilie 2005.

La întocmirea raportului s-au avut în vedere avizele Consiliului Legislativ, Comisiei pentru industrii şi servicii precum şi punctul de vedere al Guvernului.
Prezentul proiect de Lege are ca obiect de reglementare  ratificarea Acordului privind finanţarea comună a Secretariatului Permanent al Comisiei Interguvernamentale TRACECA (SP CIG TRACECA) între Guvernele Părţilor la Acordul multilateral de bază privind transportul  internaţional pentru dezvoltarea Coridorului Europa – Caucaz – Asia, care a fost adoptat la cea de-a patra Conferinţă a Comisiei Interguvernamentale TRACECA, la Baku, la 21 aprilie 2005.
România a ratificat Acordul de bază prin Ordonanţa Guvernului nr.20/2000 pentru ratificarea Acordului multilateral de bază privind transportul internaţional pentru dezvoltarea Coridorului Europa – Caucaz – Asia, semnat la Baku la 8 septembrie 1998, aprobată prin Legea nr.95/2000. Acordul de bază a intrat în vigoare pentru România la data de 2 iulie 2000.
Începând cu anul 2000 până în februarie 2004, Secretariatul Permanent CIG TRACECA a fost finanţat complet din fondurile Uniunii Europene.

În anii 2004-2005, s-a aplicat schema finanţării mixte, iar începând cu anul 2006, Secretariatul Permanent CIG TRACECA a trecut la autofinanţare. Statele participante la Acordul de bază au acoperit bugetul, fiecare stat din cele 12, inclusiv România, contribuind cu 50.000 euro.
Constituind un tratat internaţional multilateral la nivel guvernamental, Acordul urmează ca, potrivit art.19 alin.(1) lit.(g) din Legea nr.590/2003 privind tratatele, să fie supus Parlamentului spre a-l ratifica prin lege.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor domnul Andreica Ioan, secretar de stat în cadrul Ministerului Transporturilor, Construcţiilor şi Turismului, doamna Popescu Irina, secretar adjunct şi doamna Pop Irina, consilier în cadrul aceluiaşi minister.

La lucrările comisiei au participat  22 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
In urma dezbaterii proiectului de Lege pentru ratificarea Acordului privind finanţarea comună a Secretariatului Permanent al Comisiei Interguvernamentale TRACECA (SP CIG TRACECA) între Guvernele Părţilor la Acordul multilateral de bază privind transportul  internaţional pentru dezvoltarea Coridorului Europa – Caucaz – Asia, semnat la Baku la 21 aprilie 2005, în şedinţa din data de 11.10.2006, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.

